CELEX: 32013R0161
Language: hr
Date: 2013-02-21 00:00:00
Title: : Provedbena uredba Komisije (EU) br. 161/2013 od 21. veljače 2013. o odobrenju pripravka natrijevog hidroksida kao dodatka hrani za životinje za mačke, pse i ukrasne ribeTekst značajan za EGP

03/Sv. 067
            
            
               HR
            
            
               Službeni list Europske unije
            
            
               119
            
         32013R0161
   
               L 049/52
            
            
               SLUŽBENI LIST EUROPSKE UNIJE
            
            
               21.02.2013.
            
         PROVEDBENA UREDBA KOMISIJE (EU) br. 161/2013
   od 21. veljače 2013.
   o odobrenju pripravka natrijevog hidroksida kao dodatka hrani za životinje za mačke, pse i ukrasne ribe
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:
   
               (1)
            
            
               Uredbom (EZ) br. 1831/2003 propisuje se odobravanje dodataka hrani za životinje za korištenje u hranidbi životinja te osnova i postupci za izdavanje takvog odobrenja. Članak 10. te Uredbe predviđa ponovnu procjenu dodataka hrani za životinje odobrenih u skladu s Direktivom Vijeća 70/524/EEZ (2).
            
         
               (2)
            
            
               Pripravak natrijevog hidroksida, CAS broj 1310-73-2, bio je odobren bez vremenskog ograničenja u skladu s Direktivom 70/524/EEZ kao dodatak hrani za životinje za korištenje kod mačaka i pasa Direktivom Komisije 86/525/EEZ (3). Taj pripravak je zatim unesen u Registar Zajednice dodataka hrani za životinje kao postojeći proizvod u skladu s člankom 10. stavkom 1. Uredbe (EZ) br. 1831/2003.
            
         
               (3)
            
            
               U skladu s člankom 10. stavkom 2. Uredbe (EZ) br. 1831/2003 u vezi s člankom 7. te Uredbe, podnesen je zahtjev za ponovnu procjenu natrijevog hidroksida, CAS broj 1310-73-2, kao dodatka hrani za životinje za mačke i pse i u skladu s člankom 7. te Uredbe za novo korištenje kod ukrasnih riba, u kojem se traži uvrštenje tog dodatka u kategoriju dodataka hrani za životinje „Tehnološki dodaci”. Taj zahtjev bio je popraćen detaljima i dokumentima koji se zahtijevaju u skladu s člankom 7. stavkom 3. Uredbe (EZ) br. 1831/2003.
            
         
               (4)
            
            
               Europska agencija za sigurnost hrane (dalje u tekstu: „Agencija”) zaključila je u mišljenju od 11. rujna 2012. (4) da, uzimajući u obzir činjenicu da je ovaj dodatak već bio odobren za korištenje u hrani s istom funkcijom i pod predloženim uvjetima korištenja, natrijev hidroksid nema štetan učinak na zdravlje životinja i da je njegova funkcija u hrani za životinje u biti ista kao i u hrani kao regulatora kiselosti i stoga dodatno dokazivanje učinkovitosti nije potrebno. Zaključila je da se ne bi trebala pojaviti sigurnosna zabrinutost za korisnike, ako su poduzete odgovarajuće zaštitne mjere. Također je provjerila izvješće o analitičkoj metodi dodataka hrani za životinje u hrani za životinje koje je dostavio Referentni laboratorij Zajednice osnovan Uredbom (EZ) br. 1831/2003.
            
         
               (5)
            
            
               Procjena natrijevog hidroksida pokazuje da su uvjeti za odobrenje predviđeni u članku 5. Uredbe (EZ) br. 1831/2003 ispunjeni. U skladu s tim trebalo bi odobriti korištenje tog pripravka kako je definirano u Prilogu ovoj Uredbi.
            
         
               (6)
            
            
               S obzirom na to da ne postoje sigurnosni razlozi koji bi zahtijevali trenutačnu primjenu izmjena uvjeta odobrenja, primjereno je dozvoliti prijelazno razdoblje za raspolaganje postojećim zalihama dodatka hrani za životinje, premiksa i krmnih smjesa koje ga sadrže, kako je odobreno Direktivom 86/525/EEZ.
            
         
               (7)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Pripravak definiran u Prilogu koji pripada kategoriji dodataka hrani za životinje „Tehnološki dodaci” i funkcionalnoj skupini „Regulatori kiselosti” odobrava se kao dodatak hrani za životinje u hranidbi životinja pod uvjetima utvrđenim u tom Prilogu.
   Članak 2.
   Dodatak definiran u Prilogu i premiksi koji ga sadrže koji su proizvedeni i označeni prije 14. ožujka 2014. u skladu s pravilima primjenjivima prije 14. ožujka 2013. mogu se i dalje stavljati na tržište i koristiti do iskorištenja postojećih zaliha.
   Krmne smjese koje sadrže dodatak hrani za životinje definiran u Prilogu koje su proizvedene i označene prije 14. ožujka 2015. u skladu s pravilima primjenjivima prije 14. ožujka 2013. mogu se i dalje stavljati na tržište i koristiti do iskorištenja postojećih zaliha.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 21. veljače 2013.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 268, 18.10.2003., str. 29.
   
      (2)  SL L 270, 14.12.1970., str. 1.
   
      (3)  SL L 310, 5.11.1986., str. 19.
   
      (4)  EFSA Journal 2012; 10(10):2882.
   PRILOG
   
               Identifikacijski broj dodatka hrani za životinje
            
            
               Naziv nositelja odobrenja
            
            
               Dodatak hrani za životinje
            
            
               Sastav, kemijska formula, opis, analitička metoda
            
            
               Vrsta ili kategorija životinje
            
            
               Najviša dob
            
            
               Najmanji sadržaj
            
            
               Najveći sadržaj
            
            
               Ostale odredbe
            
            
               Trajanje odobrenja
            
         
               mg/kg potpune krmne smjese sa sadržajem vlage od 12 %
            
         
               
                  Kategorija tehnoloških dodataka. Funkcionalna skupina: regulatori kiselosti
               
            
         
               1j524
            
            
               —
            
            
               Natrijev hidroksid
            
            
               
                  Sastav dodatka hrani za životinje
               
               Natrijev hidroksid 50 % m/m (vodena otopina)
               
                  Karakteristike aktivne tvari
               
               Natrijev hidroksid ≥ 98 % svih alkalija (izračunato kao NaOH)
               NaOH CAS br. 1310-73-2
               Proizveden kemijskom sintezom
               
                  Analitička metoda
                   (1)
               
               Određivanje natrijevog hidroksida u dodatku hrani za životinje: Titrimetrija – monografija FAO JECFA br. 1 (2006) Kombinirane zbirke specifikacija za dodatke u hrani za „natrijev hidroksid”.
            
            
               Mačke, psi i ukrasne ribe
            
            
               —
            
            
               —
            
            
               —
            
            
               
                           1.
                        
                        
                           Za sigurnost: tijekom rukovanja koriste se zaštita za disanje, zaštita za oči, rukavice i zaštitna odjeća.
                        
                     
                           2.
                        
                        
                           Za korištenje: ukupna koncentracija natrija u hrani za životinje ne smije dovesti u pitanje cjelokupnu ravnotežu elektrolita.
                        
                     
            
               14. ožujka 2023.
            
         
      (1)  Detalji o analitičkim metodama dostupni su na sljedećim adresama: http://irmm.jrc.ec.europa.eu/EURLs/EURL_feed_additives/Pages/index.aspx i http://www.fao.org/ag/jecfa-additives/details.html?id=400.